title: Sklep Sveta (EU) 2015/1900 z dne 5. oktobra 2015 o stališču, ki se v imenu Evropske unije zastopa v Stabilizacijsko-pridružitvenem svetu, ustanovljenem s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Bosno in Hercegovino na drugi strani, v zvezi s sklepom Stabilizacijsko-pridružitvenega sveta o sprejetju poslovnika

text:
               22.10.2015

               SL

               Uradni list Evropske unije

               L 277/17

         SKLEP SVETA (EU) 2015/1900
   z dne 5. oktobra 2015
   o stališču, ki se v imenu Evropske unije zastopa v Stabilizacijsko-pridružitvenem svetu, ustanovljenem s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Bosno in Hercegovino na drugi strani, v zvezi s sklepom Stabilizacijsko-pridružitvenega sveta o sprejetju poslovnika
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen 115 Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Bosno in Hercegovino na drugi strani ( v nadaljnjem besedilu: Sporazum) vzpostavlja Stabilizacijsko-pridružitveni svet.

               (2)

               Člen 116 Sporazuma določa, da Stabilizacijsko-pridružitveni svet oblikuje svoj poslovnik.

               (3)

               Člen 118 Sporazuma določa, da Stabilizacijsko-pridružitvenemu svetu pomaga Stabilizacijsko-pridružitveni odbor (v nadaljnjem besedilu: odbor).

               (4)

               Člen 118 Sporazuma določa tudi, da Stabilizacijsko-pridružitveni svet v svojem poslovniku določi naloge odbora in da lahko Stabilizacijsko-pridružitveni svet na odbor prenese katero koli od svojih pooblastil.

               (5)

               Člen 120 navedenega sporazuma določa, da se lahko Stabilizacijsko-pridružitveni svet odloči ustanoviti druge posebne odbore ali organe, ki mu lahko pomagajo pri opravljanju njegovih nalog. Stabilizacijsko-pridružitveni svet v svojem poslovniku določi sestavo in naloge takšnih odborov in organov ter način njihovega delovanja –

         SPREJEL NASLEDNJI SKLEP:
   Edini člen
   Stališče, ki se sprejme v imenu Evropske unije v Stabilizacijsko-pridružitvenem svetu, ustanovljenem s členom 115 Sporazuma, v zvezi s sklepom Stabilizacijsko-pridružitvenega sveta o sprejetju poslovnika, temelji na osnutku sklepa Stabilizacijsko-pridružitvenega sveta, ki je priložen temu sklepu.
   Manjše spremembe k temu osnutku sklepa se lahko sprejmejo brez nadaljnjih sklepov Sveta.

      V Luxembourgu, 5. oktobra 2015

            Za Svet

            Predsednik

         N. SCHMIT

      SKLEP št. 1 STABILIZACIJSKO-PRIDRUŽITVENEGA SVETA EU-BOSNA IN HERCEGOVINA
      z dne …
      o sprejetju poslovnika
      STABILIZACIJSKO-PRIDRUŽITVENI SVET JE –
      ob upoštevanju Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Bosno in Hercegovino na drugi strani (v nadaljnjem besedilu: Sporazum) in zlasti členov 115, 116, 118 in 120 Sporazuma,
      ob upoštevanju, da je Sporazum začel veljati 1. junija 2015 –
      SPREJEL NASLEDNJI SKLEP:
      Člen 1
      Predsedstvo
      Pogodbenici predsedujeta Stabilizacijsko-pridružitvenemu svetu izmenično za obdobje 12 mesecev. Prvo obdobje predsedovanja se začne z datumom prve seje Stabilizacijsko-pridružitvenega sveta in konča 31. decembra istega leta.
      Člen 2
      Seje
      Stabilizacijsko-pridružitveni svet se sestaja enkrat letno na ministrski ravni. Na zahtevo ene od pogodbenic se lahko skličejo posebne seje, če se pogodbenici tako dogovorita. Če se pogodbenici ne dogovorita drugače, se seje Stabilizacijsko-pridružitvenega sveta skličejo v prostorih, v katerih običajno zaseda Svet Evropske unije, na datum, o katerem se dogovorita pogodbenici. Seje Stabilizacijsko-pridružitvenega sveta skupaj skličeta sekretarja Stabilizacijsko-pridružitvenega sveta v dogovoru s predsednikom.
      Člen 3
      Zastopanje
      Če se člani Stabilizacijsko-pridružitvenega sveta ne morejo udeležiti sej, jih lahko zastopajo zastopniki. Član, ki želi biti zastopan, mora predsedniku sporočiti ime svojega zastopnika pred sejo, na kateri naj bi bil zastopan. Zastopnik člana Stabilizacijsko-pridružitvenega sveta ima vse pravice zastopanega člana.
      Člen 4
      Delegacije
      Člane Stabilizacijsko-pridružitvenega sveta lahko spremljajo uradniki. Pred vsako sejo je treba predsednika obvestiti o predvideni sestavi delegacije vsake pogodbenice. Predstavnik Evropske investicijske banke se kot opazovalec udeleži sej Stabilizacijsko-pridružitvenega sveta, če so na dnevnem redu zadeve, ki se nanašajo na banko. Stabilizacijsko-pridružitveni svet lahko na svoje seje povabi tudi druge osebe, da pridobi informacije o posameznih zadevah.
      Člen 5
      Sekretariat
      Uradnik generalnega sekretariata Sveta Evropske unije in uradnik Misije Bosne in Hercegovine pri Evropski uniji skupaj delata kot sekretarja Stabilizacijsko-pridružitvenega sveta.
      Člen 6
      Korespondenca
      Korespondenca, naslovljena na Stabilizacijsko-pridružitveni svet, se pošlje predsedniku Stabilizacijsko-pridružitvenega sveta na naslov generalnega sekretariata Sveta Evropske unije.
      Sekretarja zagotovita, da se korespondenca posreduje predsedniku Stabilizacijsko-pridružitvenega sveta in po potrebi razpošlje tudi drugim članom Stabilizacijsko-pridružitvenega sveta. Razposlana korespondenca se pošlje Generalnemu sekretariatu Komisije, Evropski službi za zunanje delovanje, stalnim predstavništvom držav članic in Misiji Bosne in Hercegovine pri Evropski uniji.
      Sekretarja naslovnikom pošljeta sporočila predsednika Stabilizacijsko-pridružitvenega sveta, po potrebi pa se sporočila pošljejo tudi drugim članom Stabilizacijsko-pridružitvenega sveta na naslove, navedene v drugem odstavku.
      Člen 7
      Obveščanje javnosti
      Če ni določeno drugače, seje Stabilizacijsko-pridružitvenega sveta niso javne.
      Člen 8
      Dnevni red sej
      1.   Predsednik za vsako sejo sestavi okvirni dnevni red. Sekretarja Stabilizacijsko-pridružitvenega sveta pošljeta okvirni dnevni red naslovnikom iz člena 6, in sicer najpozneje 15 dni pred začetkom seje. Okvirni dnevni red vključuje točke, za katere je predsednik najpozneje 21 dni pred začetkom seje prejel prošnjo za uvrstitev na dnevni red, vendar se točke uvrstijo na okvirni dnevni red samo, če sta sekretarja najpozneje na dan razpošiljanja dnevnega reda prejela spremljajočo dokumentacijo. Stabilizacijsko-pridružitveni svet sprejme dnevni red na začetku vsake seje. Poleg točk, ki so že na okvirnem dnevnem redu, se nanj lahko uvrstijo tudi druge točke, če se pogodbenici tako dogovorita.
      2.   Predsednik lahko v soglasju z obema pogodbenicama skrajša roke iz odstavka 1, da se upoštevajo zahteve posamezne zadeve.
      Člen 9
      Zapisnik
      Sekretarja skupaj pripravita osnutek zapisnika vsake seje. Praviloma mora zapisnik za vsako točko na dnevnem redu navajati:

                  —

                  dokumentacijo, predloženo Stabilizacijsko-pridružitvenemu svetu,

                  —

                  izjave, ki se zapišejo na zahtevo enega od članov Stabilizacijsko-pridružitvenega sveta,

                  —

                  sprejete sklepe, podana priporočila ter sprejete izjave in sklepne ugotovitve.

            Osnutek zapisnika se predloži Stabilizacijsko-pridružitvenemu svetu v potrditev. Po potrditvi zapisnik podpišejo predsednik in sekretarja. Zapisnik se shrani v arhivu generalnega sekretariata Sveta Evropske unije, ki ima vlogo depozitarja. Overjeni izvod zapisnika se pošlje vsem naslovnikom iz člena 6.
      Člen 10
      Sklepi in priporočila
      1.   Stabilizacijsko-pridružitveni svet sprejme sklepe in poda priporočila s soglasjem pogodbenic. Stabilizacijsko-pridružitveni svet lahko sprejme sklepe ali poda priporočila s pisnim postopkom, če se pogodbenici tako dogovorita.
      2.   Sklepi in priporočila Stabilizacijsko-pridružitvenega sveta v smislu člena 117 Sporazuma se naslovijo kot „Sklep“ oziroma „Priporočilo“, čemur sledijo zaporedna številka, datum njihovega sprejetja in opis predmeta urejanja. Sklepe in priporočila Stabilizacijsko-pridružitvenega sveta podpiše predsednik in overita sekretarja. Sklepi in priporočila se pošljejo vsem naslovnikom iz člena 6. Vsaka pogodbenica se lahko odloči za objavo sklepov in priporočil Stabilizacijsko-pridružitvenega sveta v svojem uradnem glasilu.
      Člen 11
      Jeziki
      Uradni jeziki Stabilizacijsko-pridružitvenega sveta so uradni jeziki pogodbenic. Če ni določeno drugače, razprave Stabilizacijsko-pridružitvenega sveta potekajo na podlagi dokumentacije, pripravljene v teh jezikih.
      Člen 12
      Stroški
      Evropska unija ter Bosna in Hercegovina krijeta vsaka svoje stroške udeležbe na sejah Stabilizacijsko-pridružitvenega sveta, in sicer stroške osebja, potne stroške in stroške bivanja ter poštne in telekomunikacijske stroške. Stroške v zvezi s tolmačenjem na sejah, prevajanjem in razmnoževanjem dokumentov ter druge stroške, povezane z organizacijo sej, krije pogodbenica, ki je gostiteljica seje.
      Člen 13
      Stabilizacijsko-pridružitveni odbor
      1.   Za pomoč Stabilizacijsko-pridružitvenemu svetu pri opravljanju njegovih nalog se ustanovi Stabilizacijsko-pridružitveni odbor (v nadaljnjem besedilu: odbor). Sestavljajo ga predstavniki Sveta Evropske unije in predstavniki Evropske komisije na eni strani ter predstavniki Sveta ministrov Bosne in Hercegovine na drugi strani, običajno na ravni višjih državnih uradnikov.
      2.   Odbor pripravlja seje in posvetovanja Stabilizacijsko-pridružitvenega sveta, izvaja sklepe Stabilizacijsko-pridružitvenega sveta, kadar je to primerno, in na splošno zagotavlja kontinuiteto odnosov v okviru pridružitvenega razmerja ter pravilno delovanje Sporazuma. Odbor prouči vsako zadevo, ki mu jo predloži Stabilizacijsko-pridružitveni svet, kakor tudi katero koli drugo zadevo, ki se pojavi med vsakodnevnim izvajanjem Sporazuma. Vse predloge ali osnutke sklepov ali priporočil predloži v sprejetje Stabilizacijsko-pridružitvenemu svetu.
      3.   Kadar Sporazum predvidi obveznost ali možnost posvetovanja, lahko tako posvetovanje poteka v odboru. Posvetovanje se lahko nadaljuje v okviru Stabilizacijsko-pridružitvenega sveta, če se pogodbenici tako dogovorita.
      4.   Poslovnik odbora je priložen temu sklepu.

         V …

               Za Stabilizacijsko-pridružitveni svet

               Predsednik

         PRILOGA k SKLEPU št. 1 STABILIZACIJSKO-PRIDRUŽITVENEGA SVETA EU-BOSNA IN HERCEGOVINA
         z dne …

            Poslovnik Stabilizacijsko-pridružitvenega odbora

         Člen 1
         Predsedstvo
         Pogodbenici predsedujeta odboru izmenično za obdobje 12 mesecev. Prvo obdobje predsedovanja se začne z datumom prve seje Stabilizacijsko-pridružitvenega sveta in konča 31. decembra istega leta.
         Člen 2
         Seje
         Odbor se sestaja, kadar to narekujejo okoliščine, in sicer s soglasjem obeh pogodbenic. Pogodbenici se dogovorita o času in kraju vsake seje odbora. Seje odbora skliče predsednik.
         Člen 3
         Delegacije
         Pred vsako sejo je treba predsednika obvestiti o predvideni sestavi delegacije vsake pogodbenice.
         Člen 4
         Sekretariat
         Uradnik Evropske komisije ter uradnik Bosne in Hercegovine skupaj delata kot sekretarja odbora. Vsa sporočila, predvidena s tem sklepom, ki jih prejme in pošlje predsednik odbora, se posredujejo sekretarjema odbora ter sekretarjema in predsedniku Stabilizacijsko-pridružitvenega sveta.
         Člen 5
         Obveščanje javnosti
         Če ni določeno drugače, seje odbora niso javne.
         Člen 6
         Dnevni red sej
         1.   Predsednik za vsako sejo sestavi okvirni dnevni red. Sekretarja odbora pošljeta okvirni dnevni red naslovnikom iz člena 4, in sicer najpozneje 30 delovnih dni pred začetkom seje. Okvirni dnevni red vključuje točke, za katere je predsednik najpozneje 35 delovnih dni pred začetkom seje prejel prošnjo za uvrstitev na dnevni red, vendar se točke uvrstijo na okvirni dnevni red samo, če sta sekretarja najpozneje na dan razpošiljanja dnevnega reda prejela spremljajočo dokumentacijo. Odbor lahko povabi na svoje seje strokovnjake, da pridobi podatke o določenih zadevah. Odbor sprejme dnevni red na začetku vsake seje. Poleg točk, ki so že na okvirnem dnevnem redu, se nanj lahko uvrstijo tudi druge točke, če se pogodbenici tako dogovorita.
         2.   Predsednik lahko v soglasju z obema pogodbenicama skrajša roke iz odstavka 1, da se upoštevajo zahteve posamezne zadeve.
         Člen 7
         Zapisnik
         Za vsako sejo se piše zapisnik, ki temelji na predsednikovem povzetku sklepnih ugotovitev, ki jih sprejme odbor. Ko odbor potrdi zapisnik, ga predsednik in sekretarja podpišejo, vsaka pogodbenica pa arhivira. Kopija zapisnika se pošlje vsem naslovnikom iz člena 4.
         Člen 8
         Sklepi in priporočila
         V posebnih primerih, ko Stabilizacijsko-pridružitveni svet v skladu s členom 118 Sporazuma pooblasti odbor, da sprejme sklepe ali poda priporočila, se ti pravni akti naslovijo kot „Sklep“ oziroma „Priporočilo“, čemur sledijo zaporedna številka, datum njihovega sprejetja in opis predmeta urejanja. Sklepi in priporočila se sprejmejo z medsebojnim dogovorom pogodbenic. Odbor lahko sprejme sklepe ali poda priporočila s pisnim postopkom, če se pogodbenici tako dogovorita. Sklepe in priporočila odbora podpiše predsednik in overita sekretarja, nato pa se pošljejo naslovnikom iz člena 4 te priloge. Vsaka pogodbenica se lahko odloči za objavo sklepov in priporočil odbora v svojem uradnem glasilu.
         Člen 9
         Stroški
         Evropska unija ter Bosna in Hercegovina krijeta vsaka svoje stroške udeležbe na sejah odbora, in sicer stroške osebja, potne stroške in stroške bivanja ter poštne in telekomunikacijske stroške. Stroške v zvezi s tolmačenjem na sejah, prevajanjem in razmnoževanjem dokumentov ter druge stroške, povezane z organizacijo sej, krije pogodbenica, ki je gostiteljica seje.
         Člen 10
         Pododbori in posebne skupine
         Odbor lahko ustanovi pododbore ali posebne skupine, ki delujejo pod njegovo pristojnostjo. Odboru poročajo po vsaki svoji seji. Odbor lahko razpusti kateri koli obstoječi pododbor ali skupino, določi ali spremeni njihove pristojnosti in naloge ali ustanovi nadaljnje pododbore ali skupine, da mu pomagajo pri opravljanju njegovih nalog. Ti pododbori in skupine nimajo nobenih pristojnosti za odločanje.

      PRILOGA

         Samo v vednost Svetu

         OSNUTEK
         SKLEP št. 1/2015 STABILIZACIJSKO-PRIDRUŽITVENEGA ODBORA EU-BOSNA IN HERCEGOVINA
         z dne … 2015
         o ustanovitvi pododborov in posebnih skupin
         STABILIZACIJSKO-PRIDRUŽITVENI ODBOR JE –
         ob upoštevanju Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Bosno in Hercegovino na drugi strani in zlasti člena 119 Sporazuma,
         ob upoštevanju svojega poslovnika in zlasti člena 10 poslovnika –
         SPREJEL NASLEDNJI SKLEP:
         Edini člen
         Ustanovijo se pododbori in posebne skupine, navedeni v Prilogi I. Njihove pristojnosti in naloge so določene v Prilogi II.

            V …, … 2015

                  Za Stabilizacijsko-pridružitveni odbor

                  Predsednik

            PRILOGA I

               STABILIZACIJSKO-PRIDRUŽITVENI SPORAZUM EU-BOSNA IN HERCEGOVINA

               Struktura multidisciplinarnih pododborov

                        Naziv

                        Vprašanja

                        Člen Sporazuma

                                    1.

                                    Trgovina, industrija, carina in obdavčenje

                        Prosti pretok blaga

                        Člen 18

                        Industrijski izdelki

                        Členi 19–23

                        Trgovinska vprašanja

                        Členi 32–46

                        Standardizacija, meroslovje, akreditacija, certificiranje, ugotavljanje skladnosti in nadzor trga

                        Člen 75

                        Industrijsko sodelovanje

                        Člen 92

                        MSP

                        Člen 93

                        Turizem

                        Člen 94

                        Carine

                        Člen 97

                        Obdavčenje

                        Člen 98

                        Pravila o poreklu

                        Protokol 2

                        Upravna pomoč v carinskih zadevah

                        Protokol 5

                                    2.

                                    Kmetijstvo in ribištvo

                        Kmetijski proizvodi sensu lato

                        Člen 24, člen 26(1), člen 26(2) ter členi 29, 30 in 33

                        Kmetijski proizvodi sensu stricto

                        Člen 27(1)(2) in člen 27(4)

                        Ribiški proizvodi

                        Člena 26 in 28

                        Predelani kmetijski proizvodi

                        Člen 25, Protokol 1

                        Vino

                        Člen 27(5) in Protokol 7

                        Zaščita geografskih označb za kmetijske in ribiške proizvode ter živila, razen vina in žganih pijač

                        Člen 31

                        Kmetijski in živilsko-predelovalni sektor, veterinarske in fitosanitarne zadeve

                        Člen 95

                        Sodelovanje na področju ribištva

                        Člen 96

                        Varnost hrane

                        Člen 95

                                    3.

                                    Notranji trg in konkurenca

                        Pravica do ustanavljanja

                        Členi 50–56

                        Opravljanje storitev

                        Členi 57–59

                        Ostala vprašanja v zvezi z naslovom V Sporazuma

                        Členi 63–69

                        Približevanje in uveljavljanje zakonodaje

                        Člen 70

                        Konkurenca

                        Člena 71 in 72, Protokol 4

                        Intelektualna, industrijska in poslovna lastnina

                        Člen 73

                        Javno naročanje

                        Člen 74

                        Bančništvo, zavarovalništvo in druge finančne storitve

                        Člen 89

                        Varstvo potrošnikov

                        Člen 76

                        Javno zdravje

                                    4.

                                    Ekonomska in finančna vprašanja ter statistika

                        Pretok kapitala in plačila

                        Členi 60–62

                        Gospodarska politika

                        Člen 87

                        Sodelovanje na področju statistike

                        Člen 88

                        Spodbujanje in zaščita naložb

                        Člen 91

                        Finančno sodelovanje

                        Členi 112–114

                                    5.

                                    Pravica, svoboda in varnost

                        Sodstvo in temeljne pravice, vključno z bojem proti diskriminaciji

                        Člen 78

                        Policijsko in pravosodno sodelovanje

                        Člen 78

                        Pravna država

                        Člen 78

                        Varstvo podatkov

                        Člen 79

                        Vizumi, upravljanje meja, azil in migracije

                        Člen 80

                        Nezakonito priseljevanje in ponovni sprejem

                        Člen 81

                        Pranje denarja

                        Člen 82

                        Prepovedane droge

                        Člen 83

                        Boj proti terorizmu

                        Člen 85

                        Kriminal in druga nezakonita dejanja

                        Člen 84

                                    6.

                                    Inovacije, informacijska družba in socialna politika

                        Pretok delavcev

                        Členi 47–49

                        Delovni pogoji in enake možnosti

                        Člen 77

                        Sodelovanje na socialnem področju

                        Člen 99

                        Izobraževanje in usposabljanje

                        Člen 100

                        Sodelovanje na področju kulture

                        Člen 101

                        Informacije in komunikacije

                        Člen 105

                        Sodelovanje na avdiovizualnem področju

                        Člen 102

                        Elektronska komunikacijska omrežja in storitve

                        Člen 104

                        Informacijska družba

                        Člen 103

                        Raziskave in tehnološki razvoj

                        Člen 109

                                    7.

                                    Promet, energetika, okolje in regionalni razvoj (1)

                        Promet

                        Členi 53, 59, 106 in Protokol 3

                        Energetika

                        Člen 107

                        Jedrska varnost

                        Člen 107

                        Okolje

                        Člen 108

                        Podnebne spremembe

                        Člen 108

                        Civilna zaščita

                        Člen 108

                        Regionalni in lokalni razvoj

                        110

               Struktura posebnih skupin

                        Naziv

                        Vprašanja

                        Člen Sporazuma

                        Posebna skupina za reformo javne uprave

                        Reforma javne uprave

                        Naslov VI Približevanje in uveljavljanje zakonodaje, člen 70 in naslov VII Pravosodje in notranje zadeve, člena 78 in 111

               (1)  Za namene izvajanja Protokola 3 k Sporazumu ta pododbor deluje kot posebni pododbor iz člena 21 tega protokola.

            PRILOGA II

               PRISTOJNOSTI IN NALOGE PODODBOROV IN POSEBNIH SKUPIN EU-BOSNA IN HERCEGOVINA

            Sestava in predsedstvo
            Pododbori in posebna skupina za reformo javne uprave so sestavljeni iz predstavnikov Evropske komisije in predstavnikov vlade Bosne in Hercegovine. Izmenično jim predsedujeta obe pogodbenici. Države članice bodo obveščene o sejah pododborov in posebne skupine za reformo javne uprave ter povabljene, da se jih udeležijo.
            Sekretariat
            Uradnik Evropske komisije in uradnik vlade Bosne in Hercegovine skupaj delata kot sekretarja vsakega izmed pododborov in posebne skupine za reformo javne uprave.
            Vsa sporočila v zvezi s pododbori se posredujejo sekretarjema zadevnega pododbora in posebne skupine za reformo javne uprave.
            Seje
            Pododbori in posebna skupina za reformo javne uprave s soglasjem obeh pogodbenic zasedajo, kadar koli to zahtevajo okoliščine. Pogodbenici se dogovorita o času in kraju vsake seje pododbora ali posebne skupine za reformo javne uprave.
            Če se obe pogodbenici strinjata, lahko pododbori in posebna skupina za reformo javne uprave na seje povabijo strokovnjake, ki jim priskrbijo zahtevane podrobnejše informacije.
            Dnevni red in spremljajoča dokumentacija
            Najpozneje 30 delovnih dni pred začetkom seje predsednik in sekretarja sestavijo okvirni dnevni red za vsako sejo.
            Okvirni dnevni red vključuje točke, glede katerih sta sekretarja najpozneje 35 delovnih dni pred začetkom seje prejela prošnjo za vključitev na dnevni red.
            Po dogovoru o okvirnem dnevnem redu za vsako sejo in najpozneje 10 delovnih dni pred začetkom seje sekretar iz Bosne in Hercegovine sekretarju iz Evropske komisije preda potrebno pisno dokumentacijo za točke, vključene v okvirni dnevni red.
            Če rok iz odstavka 3 ni upoštevan, je seja samodejno odpovedana brez nadaljnjega obvestila.
            Obravnavana področja
            Pododbori razpravljajo o vprašanjih v zvezi s področji Sporazuma, naštetimi v strukturi multidisciplinarnih pododborov. Pri vseh vsebinah se oceni napredek glede približevanja, izvajanja in uveljavljanja zakonodaje. Pododbori proučijo kakršne koli težave, ki lahko nastanejo na njihovih zadevnih področjih, in predlagajo možne ukrepe za njihovo reševanje.
            Pododbori so tudi forumi za nadaljnje pojasnjevanje pravnega reda Unije in pregledujejo napredek Bosne in Hercegovine pri usklajevanju s pravnim redom Unije v skladu z zavezami iz Sporazuma.
            Posebna skupina za reformo javne uprave razpravlja o vprašanjih v zvezi z reformo javne uprave in predlaga morebitne rešitve.
            Zapisnik
            Zapisnik se piše za vsako sejo in se po seji potrdi. Sekretar pododbora ali posebne skupine za reformo javne uprave posreduje izvod zapisnika sekretarju odbora.
            Obveščanje javnosti
            Če ni določeno drugače, seje pododborov in posebne skupine za reformo javne uprave niso javne.


title: Sklep Sveta (SZVP) 2015/2118 z dne 23. novembra 2015 o podaljšanju mandata posebnega predstavnika Evropske unije za Južni Kavkaz in za krizo v Gruziji

text:
               24.11.2015

               SL

               Uradni list Evropske unije

               L 306/26

         SKLEP SVETA (SZVP) 2015/2118
   z dne 23. novembra 2015
   o podaljšanju mandata posebnega predstavnika Evropske unije za Južni Kavkaz in za krizo v Gruziji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 8. julija 2014 sprejel Sklep 2014/438/SZVP (1) o imenovanju Herberta SALBERJA za posebnega predstavnika Evropske unije (PPEU) za Južni Kavkaz in za krizo v Gruziji. Mandat PPEU se izteče 31. oktobra 2015.

               (2)

               Mandat PPEU bi bilo treba podaljšati za nadaljnjih 16 mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Herberta SALBERJA kot PPEU za Južni Kavkaz in za krizo v Gruziji se podaljša do 28. februarja 2017. Svet lahko na podlagi ocene Političnega in varnostnega odbora (PVO) in na predlog visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   Mandat PPEU temelji na ciljih politike Unije za Južni Kavkaz, vključno s cilji, določenimi v sklepih z izrednega zasedanja Evropskega sveta v Bruslju 1. septembra 2008 in sklepih Sveta z dne 15. septembra 2008 ter 27. februarja 2012. Navedeni cilji vključujejo:

               (a)

               v skladu z obstoječimi mehanizmi, vključno z Organizacijo za varnost in sodelovanje v Evropi (OVSE) in njeno skupino iz Minska, preprečevanje sporov v regiji, prispevanje k mirnemu reševanju sporov v regiji, vključno s krizo v Gruziji in sporom v Gorskem Karabahu, s spodbujanjem vrnitve beguncev in notranje razseljenih oseb ter z drugimi ustreznimi sredstvi, pa tudi podpiranje izvajanja takšnega reševanja v skladu z načeli mednarodnega prava;

               (b)

               konstruktivno sodelovanje z glavnimi zainteresiranimi akterji v zvezi z regijo;

               (c)

               spodbujanje in podpiranje nadaljnjega sodelovanja med Armenijo, Azerbajdžanom in Gruzijo ter, če je to ustrezno, njihovimi sosednjimi državami;

               (d)

               povečanje uspešnosti in vidnosti Unije v regiji.

         Člen 3
   Mandat
   Da bi dosegli cilje politike, je mandat PPEU:

               (a)

               razvijanje stikov z vladami, parlamenti, drugimi ključnimi političnimi akterji, sodstvom in civilno družbo v regiji;

               (b)

               spodbujanje držav v regiji k sodelovanju pri regionalnih vprašanjih skupnega interesa, kot so skupne varnostne grožnje, boj proti terorizmu, nezakoniti trgovini in organiziranemu kriminalu;

               (c)

               pomoč pri mirnem reševanju sporov v skladu z načeli mednarodnega prava in olajšanje izvajanja takšnega reševanja v tesnem sodelovanju z Združenimi narodi, OVSE in njeno skupino iz Minska;

               (d)

               v zvezi s krizo v Gruziji:

                           (i)

                           pomoč pri pripravi mednarodnih pogovorov, predvidenih v točki 6 načrta za dogovor z dne 12. avgusta 2008 („mednarodna razprava v Ženevi“) in njegovih izvedbenih ukrepih z dne 8. septembra 2008, vključno z načini zagotavljanja varnosti in stabilnosti v regiji, vprašanjem beguncev in notranje razseljenih oseb, in sicer na podlagi mednarodno priznanih načel, in vsemi drugimi zadevami, o katerih se strani medsebojno dogovorita;

                           (ii)

                           pomoč pri opredelitvi stališča Unije in zastopanje Unije na ravni PPEU v pogovorih iz točke (i) ter

                           (iii)

                           lajšanje izvajanja načrta za dogovor z dne 12. avgusta 2008 ter njegovih izvedbenih ukrepov z dne 8. septembra 2008;

               (e)

               lajšanje priprave in izvajanja ukrepov za krepitev zaupanja, kadar je to ustrezno, v koordinaciji s strokovnim znanjem držav članic, kadar je ta na voljo;

               (f)

               po potrebi pomoč pri pripravi prispevkov Unije k uresničevanju možne rešitve spora;

               (g)

               krepitev dialoga Unije z glavnimi zadevnimi akterji v regiji;

               (h)

               pomoč Uniji pri nadaljnjem razvoju celovite politike do Južnega Kavkaza;

               (i)

               v okviru navedenih dejavnosti iz tega člena prispevanje k izvajanju politike Unije na področju človekovih pravic in smernic Unije o človekovih pravicah, predvsem glede otrok in žensk na konfliktnih območjih, zlasti s spremljanjem in obravnavanjem razvoja dogodkov v zvezi s tem.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je podrejen VP.
   2.   PVO je v prednostni povezavi s PPEU in je glavna točka PPEU za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. novembra 2015 do 28. februarja 2017 je 2 800 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ta ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo napotitev osebja k PPEU. Plače takega napotenega osebja krije zadevna država članica, institucija Unije oziroma ESZD. K PPEU se lahko napotijo tudi strokovnjaki, ki so jih države članice napotile k institucijam Unije ali ESZD. Mednarodno pogodbeno osebje ima državljanstvo ene od držav članic.
   3.   Vse napoteno osebje ostane pod upravno pristojnostjo države članice pošiljateljice, institucije Unije, ki ga pošilja, ali ESZD, ter opravlja svoje obveznosti in ravna v interesu mandata PPEU.
   4.   Osebje PPEU je nameščeno skupaj z zadevnimi oddelki ESZD ali delegacijami Unije, da bi zagotovili skladnost in doslednost njihovih dejavnosti.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU, doseže dogovor z državami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo varnostna načela in minimalne standarde iz Sklepa Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije v regiji in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in varnostnimi razmerami na območju, za katerega je odgovoren, sprejme vse razumno izvedljive ukrepe za varnost vsega osebja pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, določa upravljanje varnih premikov osebja na območje, za katerega je odgovoren in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in evakuacijo;

               (b)

               zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom ali ob prihodu na območje, za katerega je odgovoren opravili ustrezno varnostno usposabljanje glede na stopnjo ogroženosti, ki jo je za zadevno območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih varnostnih ocen, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, doslednosti in uspešnosti delovanja Unije in pomaga zagotoviti, da se za doseganje ciljev politike Unije vsi instrumenti Unije in ukrepi držav članic uporabljajo dosledno. Dejavnosti PPEU so usklajene z dejavnostmi Komisije. PPEU organizira redne informativne sestanke za misije držav članic in delegacije Unije.
   2.   Na terenu je treba vzdrževati tesne stike z vodji delegacij Unije in vodji misij držav članic, ki PPEU pri izvajanju mandata pomagajo po svojih najboljših močeh. PPEU v tesnem sodelovanju z vodjo delegacije Unije v Gruziji vodjo nadzorne misije Evropske unije v Gruziji (EUMM Georgia) seznanja z lokalnimi političnimi razmerami. PPEU in civilni poveljnik operacije EUMM Georgia se po potrebi medsebojno posvetujeta. PPEU sodeluje tudi z drugimi mednarodnimi in regionalnimi akterji na terenu.
   Člen 13
   Pomoč v zvezi z zahtevki
   PPEU in osebje PPEU pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU za Južni Kavkaz in za krizo v Gruziji, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova skladnost z drugimi prispevki Unije v regiji se redno preverjata. PPEU do konca junija 2016 predloži VP, Svetu in Komisiji poročilo o napredku, do konca novembra 2016 pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.
   Uporablja se od 1. novembra 2015.

      V Bruslju, 23. novembra 2015

            Za Svet

            Predsednik

         C. MEISCH

      (1)  Sklep Sveta 2014/438/SZVP z dne 8. julija 2014 o spremembi in podaljšanju mandata posebnega predstavnika Evropske unije za Južni Kavkaz in za krizo v Gruziji (UL L 200, 9.7.2014, str. 11).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: 2010/404/CFSP: Sklep Sveta 2010/404/SZVP z dne 14. junija 2010 o podpisu in sklenitvi Sporazuma med Evropsko unijo in Kneževino Lihtenštajn o varnostnih postopkih pri izmenjavi tajnih podatkov

text:
               21.7.2010

               SL

               Uradni list Evropske unije

               L 187/1

         SKLEP SVETA 2010/404/SZVP
   z dne 14. junija 2010
   o podpisu in sklenitvi Sporazuma med Evropsko unijo in Kneževino Lihtenštajn o varnostnih postopkih pri izmenjavi tajnih podatkov
   SVET EVROPSKE UNIJE JE –
   ob upoštevanju Pogodbe o Evropski uniji (v nadaljnjem besedilu: PEU), zlasti člena 37, ter Pogodbe o delovanju Evropske unije (v nadaljnjem besedilu: PDEU), ter zlasti člena 218(5) in prvega pododstavka člena 218(6),
   ob upoštevanju predloga visoke predstavnice Unije za zunanje zadeve in varnostno politiko,
   ob upoštevanju naslednjega:

               (1)

               Svet je na seji 9. junija 2008 sklenil, da v skladu s prejšnjim členom 24 PEU pooblasti predsedstvo za začetek pogajanj s Kneževino Lihtenštajn o sklenitvi sporazuma o varovanju tajnih podatkov.

               (2)

               Na podlagi tega pooblastila je predsedstvo s Kneževino Lihtenštajn s pogajanji doseglo Sporazum o varnostnih postopkih pri izmenjavi tajnih podatkov (v nadaljnjem besedilu: Sporazum).

               (3)

               Zato je treba Sporazum odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Kneževino Lihtenštajn o varnostnih postopkih pri izmenjavi tajnih podatkov se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč.
   Člen 3
   Ta sklep začne veljati z dnem sprejetja.

      V Luxembourgu, 14. junija 2010

            Za Svet

            Predsednica

         C. ASHTON

    ---documentbreak---

               21.7.2010

               SL

               Uradni list Evropske unije

               L 187/2

         PREVOD
   SPORAZUM
   med Evropsko unijo in Kneževino Lihtenštajn o varnostnih postopkih pri izmenjavi tajnih podatkov
   EVROPSKA UNIJA (v nadaljnjem besedilu: EU), in
   KNEŽEVINA LIHTENŠTAJN (v nadaljnjem besedilu: Lihtenštajn),
   v nadaljnjem besedilu: pogodbenici, STA SE –
   GLEDE NA TO, da sta si obe pogodbenici postavili za cilj krepiti lastno varnost z vsemi sredstvi in zagotoviti svojim državljanom visoko raven zaščite na območju varnosti,
   KER pogodbenici soglašata, da bi morali razviti posvetovanje in sodelovanje glede varnostnih vprašanj, ki so jima v skupnem interesu,
   GLEDE NA TO, da si morata pogodbenici zato stalno izmenjavati tajne podatke,
   PRIZNAVAJOČ, DA je za celovito in učinkovito posvetovanje in sodelovanje morda potreben dostop do tajnih podatkov in gradiva EU in Lihtenštajna, pa tudi izmenjava tajnih podatkov in gradiva med pogodbenicama,
   ZAVEDAJOČ SE, da so za takšen dostop do tajnih podatkov in povezanega gradiva ter njihovo izmenjavo potrebni ustrezni varnostni ukrepi –
   DOGOVORILI NASLEDNJE:
   Člen 1
   Da bi izpolnili cilj krepitve varnosti obeh pogodbenic z vsemi sredstvi, se Sporazum med Kneževino Lihtenštajn in Evropsko unijo o varnostnih postopkih pri izmenjavi tajnih podatkov (v nadaljnjem besedilu: Sporazum) uporablja za tajne podatke in gradivo v kakršni koli obliki, ki jih predložita ali si jih izmenjata pogodbenici.
   Člen 2
   V tem sporazumu „tajni podatki“ pomenijo vse podatke (torej vsako védenje, ki se lahko sporoča v kakršni koli obliki) ali gradivo, za katere katera koli pogodbenica določi, da jih je treba zavarovati pred nepooblaščenim razkritjem, in ki so bili kot taki označeni z eno od stopenj tajnosti.
   Člen 3
   Institucije in subjekti EU za katere se uporablja ta sporazum, so: Evropski svet, Svet Evropske unije (v nadaljnjem besedilu: Svet), generalni sekretariat Sveta, visoka predstavnica Unije za zunanje zadeve in varnostno politiko, Evropska služba za zunanje delovanje (v nadaljnjem besedilu: EEAS) in Evropska komisija. Za namene tega sporazuma so te institucije in subjekti v nadaljnjem besedilu „EU“.
   Člen 4
   Pogodbenici:

               (a)

               ščitita in varujeta tajne podatke, ki jih predloži druga pogodbenica ali ki sta si jih pogodbenici izmenjali v skladu s tem sporazumom;

               (b)

               zagotavljata, da tajni podatki, ki so bili predloženi ali izmenjani v skladu s tem sporazumom, ohranijo enako oznako stopnje tajnosti, kot jo je določila pogodbenica, ki je podatke predložila. Pogodbenica prejemnica tajni podatek ščiti in varuje v skladu z določbami iz svojih predpisov o varovanju tajnosti podatkov in gradiva z enakovredno stopnjo varnosti, kot je določeno v varnostni ureditvi, ki se sprejme v skladu s členom 11;

               (c)

               takšnih tajnih podatkov ne uporabljata v drugačne namene od tistih, ki jih je določil organ izvora, oziroma tistih, za katere so bili podatki predloženi ali izmenjani;

               (d)

               brez predhodnega pisnega soglasja pogodbenice, ki je podatke predložila, takšnih tajnih podatkov ne razkrijeta tretjim stranem ali kateri koli instituciji ali subjektu EU, ki ni naveden(a) v členu 3;

               (e)

               dostop do takšnih tajnih podatkov dovolita samo posameznikom, ki morajo biti z njimi seznanjeni in ki so bili ustrezno varnostno preverjeni.

         Člen 5
   1.   Ena od pogodbenic („pogodbenica izvora“) lahko razkrije ali predloži tajne podatke drugi pogodbenici („pogodbenici prejemnici“) v skladu z načelom nadzora s strani organa izvora.
   2.   Pogodbenica prejemnica sprejme odločitev o razkritju ali predložitvi tajnih podatkov prejemnikom, ki niso ena izmed pogodbenic, po pisni privolitvi pogodbenice izvora v skladu z načelom nadzora s strani organa izvora, kot je opredeljeno v njenih varnostnih predpisih.
   3.   Pri izvajanju odstavkov 1 in 2 ni mogoče avtomatska predložitev podatkov, razen če se pogodbenici ne dogovorita drugače in ne določita ustreznih postopkov v zvezi z nekaterimi kategorijami podatkov, ki so pomembne za njune operativne potrebe.
   Člen 6
   Obe pogodbenici, institucije in subjekti iz člena 3 tega sporazuma, poskrbijo, da imajo vzpostavljen varnostni sistem in varnostne ukrepe, ki ustrezajo temeljnim načelom in minimalnim standardom varnosti, določenim v njunih zakonih ali predpisih, in ki jih odraža tudi ureditev, ki se sprejme v skladu s členom 11, da se zagotovi uporaba enake stopnje varovanja tajnih podatkov, ki se predložijo ali izmenjujejo v skladu s tem sporazumom.
   Člen 7
   1.   Pogodbenici zagotovita, da se vse osebe, ki pri opravljanju svojih delovnih nalog potrebujejo dostop ali ki zaradi opravljanja svojih nalog ali funkcij lahko dobijo dostop do tajnih podatkov, ki so bili predloženi ali izmenjani v skladu s tem sporazumom, ustrezno varnostno preverijo, preden dobijo dostop do takšnih podatkov.
   2.   Postopki za varnostno preverjanje se določijo z namenom, da se ugotovi, ali se posamezniku lahko dovoli dostop do tajnih podatkov, upoštevajoč njegovo lojalnost, verodostojnost in zanesljivost.
   Člen 8
   Pogodbenici si vzajemno pomagata pri varovanju tajnih podatkov, predloženih ali izmenjanih v skladu s tem sporazumom, in pri varnostnih zadevah v skupnem interesu. Organi iz člena 11 se med seboj posvetujejo o varnostnih vprašanjih in opravljajo vzajemne varnostne inšpekcije, da bi ocenili učinkovitost varnostne ureditve, sprejete v skladu z navedenim členom, v njihovi pristojnosti.
   Člen 9
   1.   Za namene tega sporazuma se:

               (a)

               vsa pošta za EU pošilja vodji glavne pisarne Sveta, ki jo ob upoštevanju odstavka 2 tega člena bodisi pošlje državam članicam bodisi institucijam ali subjektom iz člena 3;

               (b)

               vsa pošta za Lihtenštajn naslovi na vodjo glavne pisarne lihtenštajnskega ministrstva za notranje zadeve in po potrebi pošlje prek misije Lihtenštajna pri EU.

         2.   Izjemoma se pošta pogodbenice, ki je dostopna le nekaterim pristojnim uradnikom, organom ali službam te pogodbenice, iz operativnih razlogov lahko naslovi na točno določene pristojne uradnike, organe ali službe druge pogodbenice, ki so posebej določeni kot prejemniki, in je dostopna samo njim, ob upoštevanju njihovih pristojnosti in v skladu z načelom potrebe po seznanitvi s podatki. Kar zadeva EU, se takšna pošta pošlje prek vodje glavne pisarne Sveta, vodje glavne pisarne EEAS ali vodje glavne pisarne Evropske komisije. Kar zadeva Lihtenštajn, se takšna pošta pošlje prek misije Lihtenštajn pri EU.
   Člen 10
   Minister Lihtenštajna za notranje zadeve, generalni sekretar Sveta in član Evropske komisije, pristojen za varnostne zadeve, nadzorujejo izvajanje tega sporazuma.
   Člen 11
   1.   Za izvajanje tega sporazuma organi iz odstavkov 2, 3 in 4 sprejmejo varnostno ureditev, s katero določijo standarde medsebojnega varovanja tajnosti tajnih podatkov v skladu s tem sporazumom.
   2.   Ministrstvo Lihtenštajna za notranje zadeve sprejme varnostno ureditev za varovanje in zaščito tajnih podatkov, ki se v skladu s tem sporazumom predložijo Lihtenštajnu.
   3.   Varnostni urad generalnega sekretariata Sveta pod vodstvom in v imenu generalnega sekretarja Sveta, ki deluje v imenu Sveta in pod njegovim nadzorom, sprejme varnostno ureditev za varovanje in zaščito tajnih podatkov, ki se v skladu s tem sporazumom predložijo EU.
   4.   Varnostni direktorat Evropske komisije, ki deluje pod nadzorom člana Komisije, pristojnega za varnostne zadeve, sprejme varnostno ureditev za varovanje tajnih podatkov, ki so bili v skladu s tem sporazumom predloženi ali izmenjani znotraj Evropske komisije in njenih prostorov.
   5.   Za EU mora varnostno ureditev iz odstavka 1 odobriti Varnostni odbor Sveta.
   Člen 12
   Organi iz člena 11 določijo postopke, ki se uporabijo v primerih dokazanega ali domnevnega ogrožanja varnosti tajnih podatkov, ki se predložijo ali izmenjajo v skladu s tem sporazumom.
   Člen 13
   Vsaka pogodbenica poravna lastne stroške, ki nastanejo zaradi izvajanja tega sporazuma.
   Člen 14
   Preden pogodbenici predložita ali si izmenjata tajne podatke v skladu s tem sporazumom, se pristojni varnostni organi iz člena 11 strinjajo, da je pogodbenica prejemnica sposobna varovati in zaščititi podatke skladno z ureditvijo, določeno v skladu z navedenim členom.
   Člen 15
   Ta sporazum pogodbenicama ne preprečuje sklenitve drugih sporazumov o predložitvi ali izmenjavi tajnih podatkov, če ti sporazumi niso v nasprotju z določbami tega sporazuma.
   Člen 16
   Vsi spori med Lihtenštajnom in EU, nastali zaradi razlage ali uporabe tega sporazuma, se rešujejo s pogajanji med pogodbenicama.
   Člen 17
   1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
   2.   Vsaka pogodbenica obvesti drugo pogodbenico o spremembah svojih zakonov in predpisov, ki bi lahko vplivale na varovanje tajnih podatkov iz tega sporazuma.
   3.   Na predlog ene ali druge pogodbenice se ta sporazum zaradi sprejetja morebitnih sprememb lahko ponovno preuči.
   4.   O kakršnih koli spremembah tega sporazuma se pogodbenici dogovorita pisno in sporazumno. Veljati začnejo po medsebojnem uradnem obvestilu iz odstavka 1.
   Člen 18
   Vsaka pogodbenica lahko ta sporazum odpove tako, da drugo pogodbenico o odpovedi pisno obvesti. Taka odpoved začne učinkovati šest mesecev po prejemu uradnega obvestila druge pogodbenice, vendar ne vpliva na že sklenjene obveznosti v skladu z določbami tega sporazuma. Predvsem se v skladu z določbami tega sporazuma še naprej varujejo vsi tajni podatki, ki so bili predloženi ali izmenjani v skladu s tem sporazumom.
   V potrditev tega so podpisani pooblaščenci, ki so bili v ta namen ustrezno pooblaščeni, podpisali ta sporazum.

      Sestavljeno v Bruslju, dne šestega julija leta dva tisoč deset, v dveh izvodih v angleškem jeziku.

            Za Kneževino Lihtenštajn

            Za Evropsko unijo


title: Sklep Komisije z dne 22. avgusta 2017 o nadomestitvi dveh članov skupine deležnikov platforme REFIT

text:
               25.8.2017

               SL

               Uradni list Evropske unije

               C 281/3

         SKLEP KOMISIJE
   z dne 22. avgusta 2017
   o nadomestitvi dveh članov skupine deležnikov platforme REFIT
   (2017/C 281/03)
   EVROPSKA KOMISIJA JE —
   ob upoštevanju Pogodbe o delovanju Evropske unije,
   ob upoštevanju Sklepa Komisije C(2015) 3261 z dne 19. maja 2015 o vzpostavitvi platforme programa ustreznosti in uspešnosti predpisov in zlasti člena 4 Sklepa,
   ob upoštevanju naslednjega:

               (1)

               Sklep Komisije C(2015) 3261 final o vzpostavitvi platforme programa ustreznosti in uspešnosti predpisov (v nadaljnjem besedilu: platforma) v členu 4 določa, da bo platforma združevala vladno skupino in skupino deležnikov, ki jo sestavlja do 20 strokovnjakov, pri čemer dva zastopata Evropski ekonomsko-socialni odbor in Odbor regij, ostali pa podjetja, vključno z malimi in srednjimi podjetji, ter socialne partnerje in organizacije civilne družbe, ki imajo neposredne izkušnje pri uporabi zakonodaje Unije. Strokovnjaki v skupini deležnikov so imenovani za delovanje v svojem imenu ali za zastopanje skupnega interesa več deležnikov.

               (2)

               Sklep v členu 4.4 določa, da Komisija na predlog prvega podpredsednika Komisije imenuje člane skupine deležnikov, izbrane med kandidati, ki imajo neposredne izkušnje pri uporabi zakonodaje Unije in so se odzvali na razpis. Ob imenovanju je treba zagotoviti čim bolj uravnoteženo zastopanost različnih sektorjev, interesov in regij Unije ter spolov. Člen 4.5 Sklepa določa, da se člani imenujejo za obdobje do 31. oktobra 2019. V skladu s členom 4.6 Sklepa se lahko člani, ki odstopijo, nadomestijo za preostanek njihovega mandata.

               (3)

               Sklep Komisije C(2015) 9063 z dne 16. decembra 2015 o imenovanju članov skupine deležnikov za platformo programa ustreznosti in uspešnosti predpisov določa, da če kateri koli član skupine deležnikov preneha biti član v času mandata platforme, lahko prvi podpredsednik imenuje njegovega namestnika iz prvotnega seznama kandidatov, ki so se odzvali na razpis za prijavo interesa za članstvo v skupini deležnikov.

               (4)

               Po odstopu Jeana Naslina in Magde Stoczkiewicz kot članov skupine deležnikov dne 5. aprila 2017 in 8. junija 2017 je prvi podpredsednik Komisije imenoval Jana Oravca in Cécile Toubeau, da nadomestita Jeana Naslina in Magdo Stoczkiewicz za preostanek njunega mandata –

         SKLENILA:
   Edini člen
   Za člana skupine deležnikov platforme REFIT sta do 31. oktobra 2019 imenovana Jan Oravec in Cécile Toubeau.
   V Prilogi k Sklepu Komisije C(2015) 9063 se sklicevanja na Jeana Naslina in Magdo Stoczkiewicz nadomestijo s sklici na Oravca in Toubeau, kot je določeno v Prilogi k temu sklepu.

      V Bruslju, 22. avgusta 2017

            Za Komisijo

         Christos STYLIANIDES

            Član Komisije

      PRILOGA

                  Ime in priimek

                  Državljanstvo

                  Zastopajo skupni interes deležnikov na določenem področju politike

                  Trenutni delodajalec

                  Cécile Toubeau

                  BE in UK

                  DA

                  European Federation for Transport and Environment (T&E)

                  Jan Oravec

                  SK

                  DA

                  The Entrepreneurs Association of Slovakia